nahid-hub/BLUGE-bengali-wikipedia-section-title-prediction huggingface dataset:
৭ ডিসেম্বর, ১৮৯৭ তারিখে থার্স্কে জর্জ ম্যাকাউলি’র জন্ম। বাবাসহ কাকা স্থানীয় পর্যায়ে বেশ জনপ্রিয় ক্রিকেটার ছিলেন। বার্নার্ড ক্যাসলে অধ্যয়ন করেছেন। শেষদিকের বছরগুলোয় জনপ্রিয় ক্রিকেটারদের দলে অন্তর্ভূক্ত হন ও বিদ্যালয়ের বার্ষিক খেলায় বিদ্যালয় একাদশের বিপক্ষে খেলেন। বিদ্যালয় জীবন ত্যাগ করার পর ওয়াকফিল্ডের একটি ব্যাংকে কেরাণী হিসেবে কাজ করতে থাকেন। ঐ এলাকাসহ কাছাকাছি অসেটে ক্রিকেট ও ফুটবল খেলায় অংশ নিতেন। প্রথম বিশ্বযুদ্ধ চলাকালীন রয়্যাল ফিল্ড আর্টিলারিতে যোগদান করেন। এরপর একই ব্যাংকের লন্ডন কার্যালয়ে কাজে যোগ দেন। কাজের ফাঁকে কেন্টের হার্ন বে এলাকায় ক্লাব ক্রিকেটে অংশগ্রহণ করতেন।

সঠিক অনুচ্ছেদ শিরোনাম কোনটি?
titleA. দূর্বল ক্রীড়াশৈলী প্রদর্শন
titleB. বিতর্কিত ভূমিকা
titleC. শৈশবকাল
titleD. ওয়েস্ট ইন্ডিজের মুখোমুখি, ১৯৩৩
উত্তর: titleC
২০১৮ এর নভেম্বরে চলচ্চিত্রটির নির্মাণ পূর্ববর্তী কাজ শুরু হয়। চলচ্চিত্রটির নাম শুরুতে "ও বেবি ইয়েন্থা সাক্কাগুন্নাভে" রাখা এবং সামান্থা আক্কিনেনিকে প্রধান চরিত্রে অভিনয়ের জন্য চুক্তিবদ্ধ করা হয়। "রাগাস্থালাম" চলচ্চিত্রের "ইয়েন্থা সাক্কাগুন্নাভে" গানের সাথে মিল রেখে চলচ্চিত্রটির নাম "ও বেবি ইয়েন্থা সাক্কাগুন্নাভে" রাখা হয়েছিল।

সামান্থা আক্কিনেনি ছাড়াও চলচ্চিত্রটিতে অভিনয়ের জন্য চুক্তিবদ্ধ হন লক্ষ্মী, রাজেন্দ্র প্রসাদ, রাও রমেশ, স্নিগ্ধা, নাগা শৌরিয়া, রাজেন্দ্র প্রসাদ সহ আরো অনেকে।

২০১৮ সালের ডিসেম্বর মাস থেকে চলচ্চিত্রটির মুখ্য চিত্রগ্রহণ আরম্ভ হয়। ২০১৯ সালের মার্চ মাঝের মাঝামাঝি সময়ে চলচ্চিত্রটির চিত্রগ্রহণ শেষ হয়।

সঠিক অনুচ্ছেদ শিরোনাম কোনটি?
titleA. সঙ্গীত
titleB. কাহিনি সংক্ষেপ
titleC. বিপণন ও মুক্তি
titleD. নির্মাণ
উত্তর: titleD
পৃথিবীর সব ক্রান্তীয় ও শীতপ্রধান সাগরে শর্টফিন মকো হাঙ্গর দেখতে পাওয়া যায়। উত্তর আমেরিকায় ক্যালিফোর্নিয়ার প্রশান্ত মহাসাগরে, ব্রাজিলের গ্র্যান্ড ব্যাংকসে, মেক্সিকোর উপসাগর এবং ক্যারিবিয়ান আটলান্টিক সাগরে এদের দেখতে পাওয়া যায়। সাধারণতঃ সমুদ্রতীর থেকে একটু দূরেই এদেরকে দেখা যায়। পূর্ব আটলান্টিক সাগরে এদের এলাকা হলো "নরওয়ে থেকে দক্ষিণ আফ্রিকা। ভূমধ্যসাগরীয় এলাকায় এটির দেখা যায়। ভারত মহাসাগর, দক্ষিণ আফ্রিকা ও অস্ট্রেলিয়ার ভিতরে, পশ্চিম প্রশান্ত মহাসাগরীয় এলাকায় এদেরকে দেখা যায় জাপান থেকে নিউজিল্যান্ড পর্যন্ত। মধ্য প্রশান্ত মহাসাগরীয় এলাকায় এদের দেখা যায় আলেউসিয়ান দ্বীপপুঞ্জ থেকে সোসাইটি দ্বীপপুঞ্জের ভেতরে।

এরা শীতল, গ্রীষ্মমন্ডলীয় অঞ্চলের গভীর জলে থাকে। কিছু কিছু গ্রীষ্মমন্ডলীয় পৃষ্ঠ যেখানে তাপমাত্রা ২৭° সে (৮১° ফা) মতো হয়, সেখানে জলের তাপমাত্রা ৫৯° ফারেনহাইটের কম হয়, সেখানেই ৩০-৬০ মিটার গভীরতায় এদের দেখা যায়। মকো হাঙ্গরের শরীরের ক্ষমতাই এদের তাপমাত্রা বাড়িয়ে দেয়। যার ফলে ৪১°-৫২° ফারেনহাইট তাপমাত্রার মধ্যে এরা নিজেদের রক্ষা করতে সক্ষম হয়। এর অর্থ হচ্ছে, মকো হাঙ্গরের রক্ত বেশ উষ্ণ হয়। গবেষণা করে দেখা গিয়েছে, এরা অনেক সময় উষ্ণ জল অনুসরণ করে। অনেক সময় এরা নির্দিষ্ট এলাকা অবরোধ করে দেয়। এদের সামাজিক আচরণের বিষয়ে মানুষ খুবই কম জানতে পেরেছে। নিরিবিলি পরিবেশে থাকতেই এরা পছন্দ করে বেশি।

সঠিক অনুচ্ছেদ শিরোনাম কোনটি?
titleA. গুরুত্ব
titleB. নামকরণ
titleC. জীববিদ্যা
titleD. বিচরণ
উত্তর: titleD
২০১৮ খ্রিস্টাব্দে মণিপুরের রাজ্য বিধানসভায় নতুন করে একটি নাগরিকত্ব বিল পাশ করা হয়৷ ১৯৫১ সালকে ভিত্তিবর্ষ ধরে মণিপুর বিধানসভায় ২৩শে জুলাই ২০১৮ খ্রিস্টাব্দে পাশ হওয়া অমণিপুরীভাষী বিরোধী এই বিলের নাম দেওয়া হয় "মণিপুরী পিপুলস্ বিল' ২০১৮"৷ ফলে স্বভাবতই অমণিপুরী প্রধান জিরিবাম জেলায় ছড়ায় উত্তেজনা, তৈরী হয় ক্ষোভ৷

ভিত্তিবর্ষের পূর্বে আসা লোকেরাই মণিপুরের বাসিন্দা হতে পারবে, এই বিলের বিরোধীতা করে স্থানীয় বাঙালিরা ১৯৭২ সালকে ভিত্তিবর্ষ করার জন্য আন্দোলন করলে পুলিশ আন্দোলনকারীদের ওপর লাঠিচার্জ ও গুলি চালায়, ফলে মহিলাসহ কমপক্ষে ১৫ জন আহত হন৷ গুরুতরভাবে আহত ৬ জনকে (হোসেইন আহমেদ, সমজিদ আলী, মনোয়ারা বেগম, সমারজান বেগম, বাহার উদ্দীন, হাসনা বেগম) শিলচর মেডিকাল কলেজে ভর্তি করা হয়৷ আন্দোলনকারীদের যুক্তি অনুসারে যেই রাজ্য তৈরী হয় ১৯৭২ সালের ২১শে জানুয়ারী সেখানে ভিত্তিবর্ষ ১৯৫১ সাল ধরা অনৈতিক৷ ২৫শে জুলাই "অল জিরিবাম ইউনাইটেড মাইনরিটি পিপলস্"-এর ব্যানারে এক বিশাল মিছিল বের হয়৷ রাষ্ট্রপতি ও মণিপুরের রাজ্যপালের কাছে পত্র মারফৎ তীব্র প্রতিবাদ জানানো হলে পরিস্থিতি বেগতিক দেখে জিরিবাম জেলাজুড়ে ভারতীয় দণ্ডবিধির ১৪৪ নং ধারা জারি করা হয়৷ পরবর্তীকালে পুলিশ প্রশাসন এই আন্দোলন প্রতিহত করতে সচেষ্ট ও সফল হন৷

সঠিক অনুচ্ছেদ শিরোনাম কোনটি?
titleA. সড়কপথ
titleB. নামকরণের ইতিহাস
titleC. নতুন জেলার দাবীতে আন্দোলন
titleD. সামাজিক চাপানউতোর
উত্তর: titleD
২০০৭ সালে, তাবলীগ জামাত জনসংযোগ প্রতিষ্ঠান ইন্ডিগো পাবলিক অ্যাফেয়ার্সকে নিয়োগ করে, যারা কঠিন পরিকল্পনা পরিস্থিতি বাস্তবায়নে বিশেষজ্ঞ। ফার্মের চেষ্টায় সংস্থাটির ভাবমুর্তির উন্নয়ন ঘটে, মসজিদের ওয়েবসাইট তৈরি করে এবং বিভিন্ন উদ্বেগ নিয়ে ইউটিউবে আলোচনার ভিডিও ছাড়ে।

সেপ্টেম্বর ২০০৭ সালে, স্টার্টফোর্ডের ইছাটা হাউসে মসজিদ পরিকল্পনার পক্ষে বিপক্ষে একটি গণ আলোচনা হয়। যেসব বিষয় নিয়ে আলোচনা হয়, তার মধ্যে ছিল, মসজিদ নিয়ে উদ্বিগ্নতার বৈধতা, তাবলীগ জামাতের শেখানো ইসলামের রক্ষণশীল মনোভাব, তাদের গনবক্তৃতার অনীহা, মসজিদের বিপক্ষে বর্ণবাদী মনোভাব, ওয়েস্টহ্যাম এলাকার স্থানীয়দের সমর্থন।

সঠিক অনুচ্ছেদ শিরোনাম কোনটি?
titleA. জনসংযোগ
titleB. প্রতিক্রিয়া
titleC. সন্ত্রাসবাদ
titleD. দরখাস্ত
উত্তর: titleA
সামসুদ্দীন আহমেদ এছাক নরসিংদী জেলা বিএনপির সাবেক সভাপতি। তিনি বাংলাদেশ টেলিভিশন ও বাংলাদেশ বেতারের তালিকাভুক্ত শিল্পী ছিলেন। তার শতাধিক গান রেডিও-টেলিভিশনে প্রচারিত হয়েছে। মঞ্চায়িত হয়েছে ১৫টির বেশি নাটক। শামসু শৈশবে নরসিংদী শহরের একটি বেকারিতে চাকুরি করেন। এরপর নরসিংদীর জবা টেক্সটাইল মিলে পিয়ন হিসেবে চাকুরি করেন। ১৯৬৮ সালে শ্রমিক নেতা হিসেবে আন্দোলনে নেতৃত্ব দেন।

১৯৬৯ সালে নরসিংদীতে আইয়ূববিরোধী আন্দোলনে ভূমিকা রাখেন এবং ১৯৭১সালে মুক্তিযুদ্ধে অংশ নেন। ১৯৭৩ সালে নরসিংদী পৌরসভার ভাইস-চেয়ারম্যান ও ১৯৮৪ ও ১৯৮৯ সালে পরপর দুইবার চেয়ারম্যান নির্বাচিত হয়েছিলেন। ১৯৭৯ সালে তিনি প্রথমে ইউনাইটেড পিপলস পার্টিতে (ইউপিপি) যোগদিয়ে রাজনীতিতে সম্পৃক্ত হয়ে পরের বছর তিনি বাংলাদেশ জাতীয়তাবাদী দলে (বিএনপি) যোগ দেন। বিএনপির প্রার্থী হিসেবে তিনি নরসিংদী-১ (নরসিংদী সদর) আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় নির্বাচনে অংশ নিয়ে পরপর চারবার সংসদ সদস্য নির্বাচিত হয়েছিলেন।

এছাক তার এলাকায় প্রতিষ্ঠা করেছেন আরশিনগর উদ্যান ও মিনি চিড়িয়াখানা। সাপ্তাহিক ‘আরশীতে মুখ’ নামের একটি পত্রিকার সম্পাদকও ছিলেন।

সঠিক অনুচ্ছেদ শিরোনাম কোনটি?
titleA. রাজনৈতিক ও কর্মজীবন
titleB. জন্ম ও প্রাথমিক জীবন
titleC. ব্যক্তিগত জীবন
titleD. মৃত্যু
উত্তর: titleA
চলচ্চিত্রটি মুক্তির আগে এর নির্বাহী প্রযোজক ও অ্যাপল ইনকর্পোরেটেড'র সহ-প্রতিষ্ঠাতা স্টিভ জবস বলেন "যদি ছবিটি যদি $৭৫ মিলিয়ন আয় করলে পিক্সার এবং ডিজনির ব্রেক ইভেন হবে। যদি $১উ মিলিয়ন আয় করে তবে উভয়ের লাভ হবে। আর যদি ব্লকবাস্টার হয় এবং $২০০ মিলিয়ন আয় করে তবে পিক্সার ও ডিজনি দুই প্রতিষ্ঠানের ব্যাপক লাভ হবে।" অবশেষে ২২ নভেম্বর, ১৯৯৫ সালে মুক্তি পেয়ে ছবিটি সারা বিশ্বে $৩৫০ মিলিয়ন আয় করে। ডিজনির চেয়ারম্যান মাইকেল আইজনার বলেন যে তিনি ভাবেন নি "টয় স্টোরি" এতটা ব্যবসাসফল হবে। যুক্তরাষ্ট্রে মুক্তির প্রথম পাঁচ দিনে (থ্যাঙ্কসগিভিং সপ্তাহে) ছবিটি $৩৯,০৭১,১৭৬ আয় করে। ছবিটি প্রথম সপ্তাহে $২৯,১৪০,৬১৭ আয় করে, এবং পরের দুই সপ্তাহেও বক্স অফিসে প্রথম স্থানে অবস্থান করে। "টয় স্টোরি" "ব্যাটম্যান ফরেভার", "অ্যাপোলো ১৩", "পচাহন্টাস", "ক্যাসপার", "ওয়াটারওয়ার্ল্ড", ও "গোল্ডেন আই"কে হারিয়ে ১৯৯৫ সালের যুক্তরাষ্ট্রের সর্বোচ্চ আয়ের তালিকায় প্রথমে স্থান করে নেয়।

সঠিক অনুচ্ছেদ শিরোনাম কোনটি?
titleA. সমালোচকদের প্রতিক্রিয়া
titleB. মূল্যায়ন
titleC. বক্স অফিস
titleD. কাহিনী সংক্ষেপ
উত্তর: titleC
পাথরই কানাইঘাট উপজেলার একমাত্র প্রাকৃতিক সম্পদ। লোভাছড়া পাথর কোয়ারী হতে উল্লেখযোগ্য পরিমাণে সরকারি রাজস্ব আহরিত হয়। জনগোষ্ঠীর আয়ের প্রধান উৎস কৃষি ৪৮.০৩% , শ্রমিক ১১.৪৯%, শিল্প ০.৪২%, ব্যবসা ৮.৯০%, পরিবহন ও যোগাযোগ ০.৯৫%, চাকরি ৪.৩০%, নির্মান ১.২৬%, ধর্মীয় সেবা ১.২০%, রেমিটেন্স ১২.৬১% এবং অন্যান্য ১০.৮৪%। প্রধান রপ্তানিঃ "চা, পান পাতা, পাথর, বালু।" কুটিরশিল্প স্বর্ণশিল্পঃ "লৌহশিল্প, মৃৎশিল্প, বেতশিল্প।" উল্লেখযোগ্য বাজারঃ "কানাইঘাট বাজার,গাছবাড়ী বাজার।" প্রধান ফলঃ "কাঁঠাল, আনারস, কমলা, লেবু, বাতাবিলেবু, লটকন, তামাক, পাট, গম।" প্রধান কৃষি ফসলঃ "ধান, চা, আলু, তেজপাতা, পান, সুপারি, শাকসবজি, মৎস্য, গবাদিপশু ও হাঁস-মুরগির খামার।"

সঠিক অনুচ্ছেদ শিরোনাম কোনটি?
titleA. অর্থনীতি
titleB. পত্র-পত্রিকা ও সাময়িকী
titleC. প্রশাসনিক এলাকা
titleD. উল্লেখযোগ্য ব্যক্তিত্ব
উত্তর: titleA
যৌন অভিমুখিতার এই ক্রমবিকাশ কিভাবে হয় তা নিয়ে অনেক তত্ত্ব আলোচিত হয়েছে, যেখানে ভ্রুণীয় নিউরাল ক্রমবিকাশ; জন্মপুর্ব হরমোনের বহিঃপ্রকাশ, মায়ের প্রতিরক্ষা ব্যবস্থা, এসবকিছুই সমকামিতার জন্য দায়ী এরকম তত্ত্ব প্রস্তাব করা হয়েছে। অন্যান্য ফ্যাক্টর; যা জিনকে নিয়ন্ত্রণ করতে পারে, তাও সমকামিতারব্জন্য দায়ী, এরকম প্রস্তাবনা করা হয়েছে। এমন কোনো নিশ্চিত প্রমাণ পাওয়া যায় নি যে; যা থেকে বলা যায় পরিবেশ বা অর্জিত ব্যবস্থাই সমকামিতার ক্রমবিকাশের জন্য দায়ী।

সঠিক অনুচ্ছেদ শিরোনাম কোনটি?
titleA. সেরাটোনিনের প্রতি প্রতিক্রিয়া
titleB. ক্রমবিকাশমান স্নায়ুজীববিজ্ঞান
titleC. ফেরোমনের প্রতিক্রিয়া
titleD. প্রাসঙ্গিক গবেষণা
উত্তর: titleB
১৯০১ সালে নিউ সাউথ ওয়েলসের পক্ষে প্রথম-শ্রেণীর ক্রিকেটে অভিষেক হয় তার। প্রথম বিশ্বযুদ্ধ শুরুর পূর্বে ১৯১৪ সাল পর্যন্ত খেলোয়াড়ী জীবনে ১১৫টি প্রথম-শ্রেণীর খেলায় অংশ নিয়ে ২৩.৪৫ গড়ে ১২৩টি উইকেট পেয়েছিলেন।

মাত্র ৫ ফুট ৮ ইঞ্চি উচ্চতার অধিকারী ছিলেন টিবি কটার। হ্যারল্ড লারউডের সমান উচ্চতায় থাকা কটারকে ২০শ শতাব্দীর প্রথম দশকে সন্দেহাতীতভাবে সেরা ফাস্ট বোলারের মর্যাদা দেয়া হয়েছিল। স্ট্যাম্প ভেঙ্গে ফেলার জন্য সুনাম অর্জন করেছিলেন তিনি।

৪ এপ্রিল, ১৯০৪ তারিখে প্রতিপক্ষীয় কুইন্সল্যান্ডের বিপক্ষে ৪/৫ লাভ করেন। ৫ আগস্ট, ১৯০৫ তারিখে সফরকারী অস্ট্রেলিয়া দল ওরচেস্টারশায়ারের বিপক্ষে খেলতে নামে। প্রথম ইনিংসে ৭/১৫ পান ও দ্বিতীয় ইনিংসে ৫/১৯ পান। তবে, বৃষ্টির কারণে খেলাটি ড্রয়ে পরিণত হয়েছিল। ২৯ এপ্রিল, ১৯১১ তারিখে গ্লেবের সদস্যরূপে সিডনির বিপক্ষে খেলেন। ইনিংসে তিনি ৭/৩৯ পান। এক পর্যায়ে উপর্যুপরী দুই বলে দুই উইকেট পান। এর নয় বল পর চার বলে চারটি উইকেট পেয়েছিলেন। তন্মধ্যে, অফ স্ট্যাম্প উপরে বল মুঠোবন্দী করেছিলেন তিনি।

সঠিক অনুচ্ছেদ শিরোনাম কোনটি?
titleA. সম্মাননা
titleB. প্রথম-শ্রেণীর ক্রিকেট
titleC. সমর জীবন
titleD. শৈশবকাল
উত্তর: titleB
জাপানের সাবমেরিনবাহিত আই-১৬, আই-১৮, আই-২০, আই-২২ এবং আই-২৪ রণতরীগুলোর প্রত্যেকটিই খুব ছোট আকৃতির কো-হাইওটেকি ঘরানার সাবমেরিন নিয়ে ওয়াহো নদীতে চলতে শুরু করে। ২৫ নভেম্বর ১৯৪১ তারিখে কুরে নেভাল ডিস্ট্রিক্ট থেকে ঐ সাবমেরিনগুলো ১০ নটিক্যাল মাইল বেগে পার্ল হারবারের মুখে এসে ৭ ডিসেম্বর ১টায় তাদের টহল কার্যক্রম শুরু করে। হাওয়াইয়ের স্থানীয় সময় রাত ৩টা ৪২ মিনিটে মাইন ধ্বংসকারী "ইউএসএস কনডোর" দক্ষিণ-পশ্চিম পার্ল হারবার এলাকায় একটি ছোট সাবমেরিনের উপস্থিতি টের পেয়ে ক্ষেপণাস্ত্রবাহী "ইউএসএস ওয়ার্ডকে" সতর্ক সঙ্কেত প্রেরণ করে। খুব ছোট আকৃতির কো-হাইওটেকি ক্লাস সাবমেরিনটি পার্ল হারবার এলাকায় হয়তোবা প্রবেশও করেছিল। এছাড়াও ইউএসএস ওয়ার্ড ভোর ৬টা ৩৭ মিনিটে অন্য আরেকটি কো-হাইওটেকি ঘরানার সাবমেরিনকে ডুবিয়ে দেয় যা ছিল ২য় বিশ্বযুদ্ধে প্রথম মার্কিন গুলিবর্ষণ। সকাল ৮টা ৪৩মিনিটে "ইউএসএস মোনঘান" আরেকটি মিডগেট সাবমেরিন ধ্বংস করে।

তৃতীয় একটি ছোট আকৃতির ডুবোজাহাজ আক্রমণে নিয়োজিত থাকা অবস্থায় দুইবার চরায় আটকে যায়। একবার পোতাশ্রয়ে প্রবেশের সময় বাইরের দিকে এবং আরেকবার ওয়াহু'র পূর্ব দিকে। চড়ায় আটকে থাকা অবস্থায় ৮ ডিসেম্বর এই ডুবোজাহাজটিকে আটক করা হয়। নিদর্শন চিহ্ন হিসেবে কাজু সাকামাকি সাঁতরে তীরে উঠার চেষ্টা করার সময় ধৃত হন এবং "যুদ্ধে ১ম জাপানী বন্দী" হিসেবে আখ্যায়িত হন।

চতুর্থ একটি ডুবোজাহাজ সমুদ্রের গভীরে যাওয়ায় ক্ষতিগ্রস্ত হয় এবং টর্পেডোতে আগুন ধরার পূর্ব মুহুর্তে নাবিকেরা এটিকে পরিত্যক্ত ঘোষণা করে। ১৯৯৯ সালে মার্কিন যুক্তরাষ্ট্রের নৌবাহিনীর একটি প্রতিষ্ঠান ঐ সময়ের প্রাপ্ত স্থিরচিত্র পর্যালোচনা ও বিশ্লেষণ করে মত পোষণ করে যে, ছোট ডুবোজাহাজগুলো সফলভাবে টর্পেডোর সাহায্যে "ইউএসএস ওয়েস্ট ভার্জিনিয়ায়" আক্রমণ পরিচালনা করতে পেরেছিল। জাপানী বাহিনী একটি ছোট সাবমেরিনের কাছ থেকে ৮ ডিসেম্বর ০০:৪১-এ পার্ল হারবারের অভ্যন্তরে এক বা একাধিক বৃহদাকার যুদ্ধ জাহাজ ধ্বংসের একটি রেডিও বার্তা পেয়েছিল। ছোট ডুবোজাহাজটির চূড়ান্ত পরিণতি অজানাই থেকে যায় অর্থাৎ এটি মূল ডুবোজাহাজের কাছে আর ফিরে আসেনি। ৭ ডিসেম্বর ২০০৯ সালে "লস এ্যাঞ্জেলেস টাইমস্‌" তাদের প্রতিবেদনে উল্লেখ করে যে, পার্ল হারবারের দক্ষিণে ৩ মাইল দূরে একটি সাবমেরিনের তিনটি টুকরো ১৯৯৪ থেকে ২০০১ সালের মধ্যে আবিষ্কৃত হয় যা হয়তোবা ঐ সময়ে হারিয়ে যাওয়া সাবমেরিনেরই হতে পারে। প্রচার সংস্থাটি তাদের প্রতিবেদনে আরো জানায়, এর স্বপক্ষে পরোক্ষ প্রমাণাদি রয়েছে যে, সাবমেরিনটি দুইটি টর্পেডোর সাহায্যে রণতরীতে আগুন দিয়েছিল।

সঠিক অনুচ্ছেদ শিরোনাম কোনটি?
titleA. আক্রমণের উদ্দেশ্যসমূহ
titleB. সাবমেরিন সংক্রান্ত বিবরণ
titleC. ২য় স্তরের বিন্যাসক্রম
titleD. জাপানের যুদ্ধ ঘোষণা
উত্তর: titleB
২৩ জানুয়ারি থেকে চীনে আগত যাত্রীরা আবুধাবি বিমানবন্দর এবং দুবাই বিমানবন্দরে স্ক্রিনিং করা হচ্ছে। ২৯ জানুয়ারি চীনা একজন নাগরিকের প্রথম এ ভাইরাস ধরা পড়ে। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত সংযুক্ত আরব আমিরাতে করোনাভাইরাস আক্রান্ত রোগী শনাক্ত হয়েছে ১১,৩৮০ জন, যাদের মধ্যে মারা গেছে ৮৯ জন এবং সুস্থ হয়েছেন ২,১৮১ জন।

সঠিক অনুচ্ছেদ শিরোনাম কোনটি?
titleA. সিঙ্গাপুর
titleB. সংযুক্ত আরব আমিরাত
titleC. নেপাল
titleD. কানাডা
উত্তর: titleB
বংশগত কারণে এমসিডিকে-এর সৃষ্টি হতে পারে। তবে সাধারণভাবে মূত্রসংক্রান্ত যে-কোনো ডিসেপ্লেশিয়াই বংশগত সিনড্রোমের কারণে হতে পারে যা পরবর্তীতে পরিপাকনালি, স্নায়ুতন্ত্র, বা মূত্রনালির অন্যান্য অংশকেও আক্রমণ করতে পারে। কিছু ক্ষেত্রে মা যদি নিয়মিত নির্দিষ্ট কোনো ওষুধ (যেমন উচ্চ রক্তচাপ নিয়ন্ত্রণকারী কোনো ওষুধ) সেবন করে থাকেন তবে তাও সম্ভাব্য ঝুঁকির কারণ হতে পারে।

সঠিক অনুচ্ছেদ শিরোনাম কোনটি?
titleA. রোগের বিস্তার
titleB. চিকিৎসা
titleC. রোগনির্ণয়
titleD. কারণ
উত্তর: titleD
নরনাগ মন্দির দেশের অন্যতম গুরুত্বপূর্ণ প্রত্নতাত্ত্বিক স্থান। হারমুখ পর্বতের কোলে নরনাগ মন্দির অবস্থিত, শ্রীনগর শহর থেকে প্রায় দূরে। এই স্থানে একে অপরের মুখোমুখি অনেকগুলি মন্দির আছে, প্রায় দূরত্বে। ঐতিহাসিকরা বলেছেন যে, অষ্টম শতাব্দীতে শাসক ললিতদাতিয়া মুক্তাদিয়া মন্দিরটি ভগবান শিবকে উৎসর্গ করেন। এটা বিশ্বাস করা হয় যে, রাজা অবন্তীবর্মন এই মন্দির দর্শন করেছিলেন এবং ভূতশেরে স্নানের জন্য একটি স্তম্ভমূল দান করেছিলেন। আজও এই মন্দিরটির নির্মাতাদের শিল্প এবং দক্ষতা দেখে অবাক হয়ে যেতে হয়। এর চিত্তাকর্ষক স্থাপত্যটি অষ্টম শতাব্দীর গৌরবময় অতীত এবং বিশাল শিল্পকে প্রকাশ করে। সরকার সম্প্রতি এটিকে দখলদারি থেকে রক্ষা করার জন্য প্রাচীর তৈরি করেছে এছাড়া আর অন্য কিছুই এর জন্য করা হয়নি। এটি এখন ধ্বংসস্তূপে পড়ে আছে যার মধ্যে কেবল ক্ষীণ কিছু চিহ্নই টিঁকে আছে।

সঠিক অনুচ্ছেদ শিরোনাম কোনটি?
titleA. নরনাগ মন্দির
titleB. ঐতিহাসিক স্থান এবং অবশেষ
titleC. ক্ষীর ভবানী
titleD. জলবায়ু
উত্তর: titleA
২০০০ সালের নভেম্বরে দশম টেস্ট দল হিসেবে টেস্ট খেলার মর্যাদা পাওয়ার পর থেকে বাংলাদেশকে আন্তর্জাতিক ক্রিকেটে অনেক সংগ্রাম করতে হয়। ২০০৩ সালের অস্ট্রেলিয়া সফরের আগে বাংলাদেশ দলের কোন টেস্ট জয় ছিল না, শুধু র‍্যাঙ্কিং-এর নিচের দিকের দল জিম্বাবুয়ের সাথে ১টি মাত্র টেস্ট ড্র। ১৯৯৯ ক্রিকেট বিশ্বকাপ-এ পাকিস্তানের বিপক্ষে ঐতিহাসিক বিজয়ের পর থেকে তাদের ওডিআই ফর্মও ভাল ছিল না। যদিও পাকিস্তানের বিপক্ষে সেই জয় বাংলাদেশকে টেস্ট মর্যাদা পাওয়ার পথে অনেকটা এগিয়ে দেয়। অস্ট্রেলিয়া সফরের আগে ঘরের মাঠে অনুষ্ঠিত দক্ষিণ আফ্রিকার বিপক্ষে সিরিজে দুটি টেস্টেই বাংলাদেশ ইনিংস ব্যবধানে পরাজিত হয়। অপরদিকে অস্ট্রেলিয়া এপ্রিল থেকে টেস্টে ওয়েস্ট ইন্ডিজের বিপক্ষে ৩-১ অ্যাওয়ে জয় ও ওডিআইতে একই দলের সঙ্গে ৪-৩ জয় পেয়েছিল। এর আগে একই বছর অনুষ্ঠিত ২০০৩ ওডিআই বিশ্বকাপে অস্ট্রেলিয়া রিকি পন্টিং-এর নেতৃত্বে অপরাজিত চ্যাম্পিয়ন (১০ ম্যাচ) হয়। লেগ-স্পিনার শেন ওয়ার্ন না থাকা সত্ত্বেও অস্ট্রেলিয়া ফাইনালে ভারতীয় ক্রিকেট দলকে পরাজিত করে। বিশ্বকাপের শুরুর আগে সিরিজ চলাকালীন হওয়া ড্রাগ পরীক্ষায় রক্তে নিষিদ্ধ ডিউরেটিক পাওয়া যাওয়ায় অস্ট্রেলিয়ার পক্ষে টেস্টে সর্বোচ্চ উইকেট সংগ্রাহক শেন ওয়ার্নকে দক্ষিণ আফ্রিকা থেকে দেশে পাঠিয়ে দেয়া হয়। এর ফলে ওয়ার্ন আন্তর্জাতিক প্রথম শ্রেণীর ক্রিকেট থেকে ১ বছরের জন্য নিষিদ্ধ ছিলেন।

প্রথম টেস্টের আগের দিন সাবেক অস্ট্রেলীয় ব্যাটসম্যান ডেভিড হুকস বলেন যে, বাংলাদেশ টেস্ট খেলার যোগ্য নয়। তিনি আরও বলেন যে অস্ট্রেলিয়া টেস্টগুলি ১ দিনের মধ্যে জিততে পারে।

সঠিক অনুচ্ছেদ শিরোনাম কোনটি?
titleA. পটভূমি
titleB. দ্বিতীয় টেস্ট
titleC. ভবিষ্যৎ
titleD. ওডিআই সিরিজ
উত্তর: titleA
২০ বছর বয়সে জিন্নাহ বোম্বেতে তার আইনপেশা শুরু করেন। বোম্বেতে তখন তিনি ছিলেন শহরের একমাত্র মুসলিম ব্যারিস্টার। এরপর থেকে বাকি জীবন ইংরেজি তার প্রধান ভাষা হয়ে উঠে। বোম্বের ভারপ্রাপ্ত এডভোকেট জেনারেল জন মলসওয়ার্থ ম্যাকফারসন তাকে তার চেম্বারে কাজ করার প্রস্তাব দিলে জিন্নাহর সামনে সুযোগ বৃদ্ধি পায়। ১৯০০ সালে বোম্বে প্রেসিডেন্সির ম্যাজিস্ট্রেট পি এইচ ডাস্তুর অস্থায়ীভাবে পদ ছাড়েন এবং জিন্নাহ অন্তর্বর্তীকালীন ভাবে তা লাভ করেন। ছয় মাস পর জিন্নাহকে আইনসভায় সদস্য হওয়ার প্রস্তাব করা হয় এবং এর জন্য মাসিক ১,৫০০ রুপি বেতন দেয়া হবে বলা হয়। তিনি তা প্রত্যাখ্যান করেন। তার ভাষ্য ছিল যে তিনি দৈনিক ১,৫০০ রুপি উপার্জনের পরিকল্পনা করেছেন। তিনি এরপর তা উপার্জনে সক্ষম হন। এসময় এই পরিমাণ অর্থ অনেক মূল্যবান ছিল। তবে পাকিস্তানের গভর্নর জেনারেল হিসেবে তিনি বেশি পরিমাণ বেতন গ্রহণে অসম্মতি জানান এবং তার বেতন মাসে ১ রুপি ধার্য করেন।

১৯০৭ সালে কাওকাস মামলা দক্ষতার সাথে পরিচালনার জন্য জিন্নাহ আইনজীবি হিসেবে খ্যাতি লাভ করেন। বোম্বে পৌরসভা নির্বাচনের সময় ভারতীয়দের তরফ থেকে অভিযোগ উঠে যে স্যার ফিরোজশাহ মেহতাকে কাউন্সিলের বাইরে রাখার জন্য ইউরোপীয়দের একটি গোষ্ঠী ষড়যন্ত্র করছে। স্যার ফিরোজশাহের পক্ষে মামলা লড়ে জিন্নাহ খ্যাতি লাভ করেন। মামলায় জিততে না পারলেও আইনজীবী ও আইনি যুক্তিতে তার দক্ষতা এতে প্রকাশ পায়। ১৯০৮ সালে ভারতীয় জাতীয় কংগ্রেসে তার বিরোধীপক্ষ বাল গঙ্গাধর তিলক রাজদ্রোহীতার দায়ে গ্রেপ্তার হন। বিচারের সময় তিলক নিজেকে উপস্থাপনের আগে জিন্নাহর মাধ্যমে নিজের জামিন নিশ্চিত করার চেষ্টা করেন। জিন্নাহ এতে সফল হননি। তবে ১৯১৬ সালে তিলকের বিরুদ্ধে পুনরায় রাজদ্রোহীতার অভিযোগ আনা হলে তাকে বেকসুর খালাস করায় সফল হন।

বোম্বে হাইকোর্টে জিন্নাহর সহকর্মী এক ব্যারিস্টার বলেছেন যে "নিজের প্রতি জিন্নাহর বিশ্বাস ছিল অসাধারণ"। জিন্নাহ সম্পর্কে একটি ঘটনা মনে করতে গিয়ে তিনি বলেন যে একবার বিচারক জিন্নাহকে বলেন যে “মিস্টার জিন্নাহ, মনে রাখবেন যে আপনি কোনো তৃতীয় শ্রেণীর ম্যাজিস্ট্রেটকে সম্বোধন করছেন না”। জিন্নাহর উত্তর ছিল, "মাই লর্ড, আমাকে বলার অনুমতি দিন যে আপনি কোনো তৃতীয় শ্রেণীর উকিলকে সম্বোধন করছেন না।"

সঠিক অনুচ্ছেদ শিরোনাম কোনটি?
titleA. প্রথম জীবন
titleB. ব্যারিস্টার
titleC. গভর্নর জেনারেল
titleD. নেতা হিসেবে উত্থান
উত্তর: titleB
সর্বোচ্চ, আরো যথাযথোভাবে রাজকীয় উপাধি খাগান (“খানদের খান”) খান হিসাবে পরিচিত সম্ভবত সবচেয়ে পরিচিত শাসকগণের ক্ষেত্রে প্রযুক্ত : জেংগিস খান (তার নাম ছিল তেমুজিন, জেংগিস খান হলো এক অনন্য উপাধি যার অর্থ পুরোপুরি জানা যায় না) যিনি মোঙ্গল সাম্রাজ্য প্রতিষ্ঠিত করেন, এবং তার উত্তরাধিকারীগণ, প্রধানতঃ পৌত্র কুবলাই খান, যিনি চীনের ইয়ুয়ান রাজবংশ প্রতিষ্ঠা করেন। জেঙ্গিস খানের বংশের প্রধান শাখাটির শাসক বংশধরগণ মহান খান হিসাবে উল্লিখিত হন। 
খানদের খান উপাধিটি অন্যান্য উপাধির সাথে উসমানীয় সুলতানগণ এবং গোল্ডেন হোর্ড ও তা হতে উদ্ভূত রাজ্যগুলোর শাসকেরা ব্যবহার করতেন। খান সেলজুক তুর্কী রাজবংশও ব্যবহার করতো একাধিক ট্রাইব, ক্ল্যান বা জাতির প্রধানের পদবী হিসাবে, যিনি পদমর্যাদায় আতাবেগের নিম্নপর্যায়ের। জুরচেন এবং মাঞ্চু শাসকেরাও খান (মাঞ্চুতে হান) ব্যবহার করতেন, যেমন- নুরচেন, গেংগিয়েন হান নামে পরিচিত ছিলেন। গক্তুর্ক, আভার এবং খাযারের শাসকগণ স্বতন্ত্র জাতিদের শাসক হিসাবে আরও উচ্চ পদবী কাঘান ব্যবহার করতেন। 

খানযাদা (পার্সী: خانزادہ)( পার্সী প্রত্যয় -যাদা মানে পুত্র বা আরও সাধারণভাবে পুরুষ বংশধর; (খান্নাযাদ: নারী হারেম অনুচরের সাথে সম্পর্ক নাই) কিছু করদরাজ্যের রাজপুত্রদের উপাধি হিসাবে ব্যবহৃত হয়, যেমন-

খাতুন, বা খাতান (পার্সী: خاتون) মঙ্গোলীয় ও তুর্কীতে রাজার রানী সমপর্যায়ের শব্দ। খান এবং খাতুন হিসাবে ঘোষণার পরে এই উপাধি দ্বারা একজন খান’এর রাজরানী (স্ত্রী) খানের সমপর্যায়ের সম্মান পাওয়ার যোগ্য হন। অনেক সময় খাতুনের পরিবর্তে হাজারি ব্যবহৃত হয়। বিখ্যাত খাতুনদের মধ্যে আছেন:

খানম (পার্সী: خانم) খান হতে উদ্ভূত আরেকটি শব্দ, লক্ষনীয়ভাবে তুর্কী ভাষায়, খান’এর রাজরানীর জন্য, বা অন্য সংস্কৃতিতে অন্যান্য (নিচু) উপাধিধারী ব্যক্তিবর্গের স্ত্রীদের ক্ষেত্রে আভিজাত্যসূচক পদবি (লর্ডকে বিয়ে না করলেও যেমন কোন মহিলাকে লেডি বলা হয় অনেকটা সেরকম) হিসাবে ব্যবহৃত; যেমন, আফগানিস্তানে কোন অবিবাহিত নারীকে খানম বলে সম্বোধন করা, অনেকটা ইংরেজি ‘মিস’ এর মত। গালিন খানম (শাব্দিকঅর্থে, সম্মানিত নববধূ) ছিল একজন কাজারের প্রধান স্ত্রীর উপাধি।

বি.দ্র: আধুনিক কাযাখ ভাষায় খাতুন নারীদের জন্য একটি অবমাননাকর অশোভন শব্দ হিসাবে ব্যবহৃত হয়, কিন্তু খানম সম্মানজনক অর্থে ব্যবহৃত হয়।

সঠিক অনুচ্ছেদ শিরোনাম কোনটি?
titleA. শাসক খানেরা
titleB. খানাট শাসক এবং রাজবংশসমূহ
titleC. উদ্ভূত ও যৌগিক রাজচিত উপাধিসমূহ
titleD. অন্যান্য খানগণ
উত্তর: titleC
তার কর্মজীবন শুরু হয় ১৯৬৪ সালে এম আনিসুজ্জামান সম্পাদিত সাপ্তাহিক নবযুগ পত্রিকায় সাংবাদিকতার মাধ্যমে। এটি ছিল পাকিস্তান সোস্যালিস্ট পার্টির মুখপত্র। পরে ন্যাশনাল আওয়ামী পার্টি সমর্থিত সাপ্তাহিক 'জনতা'য় কাজ করেন কিছুদিন। পরে ১৯৭১ সালে বাংলাদেশ বার্তা সংস্থায় যোগ দেন। ২০০৮ সালের ২ মার্চ বার্তা সংস্থার সম্পাদকীয় বিভাগের চাকরি ছেড়ে দেন। বর্তমানে তিনি দৈনিক প্রথম আলোর একজন নিয়মিত কলামিস্ট। এই দৈনিকে 'সহজিয়া কড়চা' এবং 'বাঘা তেঁতুল' শিরোনামে তিনি সমাজ, রাজনীতি, সাহিত্য-সংস্কৃতি নিয়ে কলাম লেখেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. শিক্ষাজীবন
titleC. কর্মজীবন
titleD. গ্রন্থতালিকা
উত্তর: titleC
বাসা-বাড়ী, অফিস বা সড়কে বিদ্যুৎ সাশ্রয়ী বাতি ব্যবহারের বেশ কিছু সুবিধা রয়েছে। যেমনঃ বিদ্যুৎ সাশ্রয়ী বাতি ব্যবহারের জন্য বিশেষ কোনো হোল্ডার বা ব্যালাস্টের প্রয়োজন নেই। এ ছাড়াও লক্ষণীয় যে, এই বাতির আলো টিউব লাইটের আলোর মতোই। সাধারণ টিউব লাইটের ক্ষেত্রে দেখা যায়, যদি টিউব লাইটের কোনো সমস্যা হয় এটা হতে পারে টিউবের ক্ষেত্রে বা ব্যালাস্টের ক্ষেত্রে। তখন একজন ইলেক্ট্রিশিয়ানের প্রয়োজন হয় এবং এ জন্য বাড়তি খরচ হয়। কিন্তু বিদ্যুৎ সাশ্রয়ী বাতির ক্ষেত্রে এ ধরনের কোনো সমস্যা নেই। এই বাল্ব নষ্ট হয়ে গেলে নিজেরাই প্রতিস্থাপন করা যায়। বিদ্যুৎ সাশ্রয়ী বাতির দাম বড় সুবিধা হলো এটি কম ভোল্টেজেও আলো দেয়। কিন্তু টিউব লাইটের ক্ষেত্রে দেখা যায় ভোল্টেজ কম হলে আলো দেয় না। বিদ্যুৎ সাশ্রয়ী বাতির দাম তুলনামূলকভাবে একটু বেশি হলেও সাধারণ বাল্বের তুলনায় দীর্ঘমেয়াদি এবং বেশি আলো দেয়ার কারণে একবার বেশি টাকা দিয়ে কিনলে আর ঝামেলা থাকে না। সাধারণ বাতির তুলনায় এর গড় আয়ু ৮ থেকে ১৫ গুণ পর্যন্ত বেশি। যেখানে সাধারণ বাতির গড় আয়ু ৭৫০ ঘণ্টা থেকে ১,৫০০ ঘণ্টা সেখানে একটি বিদ্যুৎ সাশ্রয়ী বাতির আয়ু ৬,০০০ থেকে ১৫,০০০ ঘণ্টা।

সঠিক অনুচ্ছেদ শিরোনাম কোনটি?
titleA. ব্যবহার
titleB. ব্যবহারে সতর্কতা
titleC. পরিবেশবান্ধব বৈদ্যুতিক আলো
titleD. প্রযুক্তি
উত্তর: titleA
১৯৮০-এর দশকের শেষ থেকে শুরু করে ও ১৯৯০-এর দশকের প্রথমার্ধ পর্যন্ত তিনি নিজেকে একজন আদর্শ উদ্বোধনী ব্যাটসম্যান হিসেবে গড়ে তুলেছিলেন। ১৯৯২ সালের ক্রিকেট বিশ্বকাপে অতুলা সামারাসেকারা ও হাথুরুসিংহা’র সাথে ব্যাটিং উদ্বোধন করতে নেমেছিলেন। ৯০-এর দশকের প্রথমার্ধে অরবিন্দ ডি সিলভা’র অধিনায়কত্বকালেও তিনি উদ্বোধনী ব্যাটসম্যান ছিলেন। ১৯৯৫/৯৬ মৌসুমে রোশন মহানামা’র আউটের সাথে সাথেই অরবিন্দ ডি সিলভাও খুব সহজেই আউট হয়ে যেতেন।

১৯৯৯ সালের ক্রিকেট বিশ্বকাপে দলের খারাপ ফলাফলের পর থেকেই তিনি একদিনের আন্তর্জাতিক ও টেস্টে উপেক্ষিত হচ্ছিলেন। তরুণদেরকে দলে সুযোগ দিতেই তিনি ক্রিকেট জীবন থেকে অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. ওডিআই সেঞ্চুরি
titleC. খেলার ধরণ
titleD. টেস্ট সেঞ্চুরি
উত্তর: titleC
১৯১৫ সালের ডিসেম্বরে ব্রিটিশ সরকার তাদের গুপ্তচর ক্যাপ্টেন উইলিয়াম শেক্সপিয়ারকে আবদুল আজিজ ইবনে সৌদের সাথে সম্পর্ক স্থাপনের জন্য পাঠায়। এর ফলে দারিনের চুক্তি সম্পাদিত হয়। জারাবের যুদ্ধে শেক্সপিয়ারের মৃত্যুর পর ব্রিটিশরা ইবনে সৌদের প্রতিপক্ষ হেজাজের নেতা হুসাইন বিন আলিকে সমর্থন দেয়া শুরু করে। লর্ড কিচনার হুসাইন বিন আলিকে অনুরোধ জানান যাতে তিনি সংঘর্ষে সহায়তা করেন। হুসাইন এর বিনিময়ে রাজনৈতিক স্বীকৃতি দাবি করেন। হেনরি ম্যাকমাহন ও হুসাইন বিন আলির মধ্যে চিঠি চালাচালির মাধ্যমে তা নিশ্চিত করা হয়। এ ঘটনা হুসাইন-ম্যাকমাহন চুক্তি বলে পরিচিত। দারিনের চুক্তি আল সৌদের শাসনভুক্ত অঞ্চলসমূহ ব্রিটিশ প্রটেক্টরেটে পরিণত হয়। ইবনে সৌদ পুনরায় আল রশিদের সাথে লড়াইয়ে আগ্রহী ছিলেন। আল রশিদরা উসমানীয়দের মিত্র ছিল। রশিদিদের বিরুদ্ধে লড়াইয়ের জন্য ইবনে সৌদকে মাসিক ভাতা দেয়া হত।

সঠিক অনুচ্ছেদ শিরোনাম কোনটি?
titleA. প্রথম বিশ্বযুদ্ধ
titleB. সৌদি-রশিদি যুদ্ধ
titleC. পরবর্তী অবস্থা
titleD. ইরাকে আক্রমণ
উত্তর: titleA
কেরলের চলচ্চিত্র (বা মালয়ালম চলচ্চিত্র) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র , মাই ডিয়ার কুট্টিচাতান মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল তাচোলি অম্বু। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ামল চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।
সঠিক অনুচ্ছেদ শিরোনাম কোনটি?
titleA. মারাঠি চলচ্চিত্র শিল্প
titleB. চাকমা চলচ্চিত্র শিল্প ( চাকউড )
titleC. মালায়ালাম চলচ্চিত্র শিল্প
titleD. আঞ্চলিক চলচ্চিত্র শিল্প
উত্তর: titleC
আনিসুল হকের স্ত্রী রুবানা হক। তিনি মোহাম্মদী গ্রুপের ব্যবস্থাপনা পরিচালক হিসেবে দ্বায়িত্ব পালন করছেন। তাদের তিনজন সন্তান রয়েছে, দুই মেয়ে ও এক ছেলে। মেয়ে তানিশা ফারিয়ামান এবং ওয়ামিক উমাইরা। ছেলে নাভিদুল হক বোস্টনের বেন্টলি বিশ্ববিদ্যালয় থেকে ব্যবস্থাপনায় উচ্চতর ডিগ্রি অর্জন করেন। বর্তমানে মোহাম্মদী গ্রুপের পরিচালক ও দেশ এনার্জি লি: এর ব্যবস্থাপনা পরিচালক হিসাবে কাজ করছেন। এছাড়া আনিসুল হকের ছোট ভাই আবু বেলাল মোহাম্মদ শফিউল হক সাবেক বাংলাদেশ সেনাবাহিনীর সেনাপ্রধান।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পরিবার
titleC. মৃত্যু
titleD. টেলিভিশন
উত্তর: titleB